**ZMLUVA O POSKYTOVANÍ PRÁVNYCH SLUŽIEB**

uzatvorená podľa zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, vyhlášky č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov, ustanovenia § 566 a nasl. zákona č. 513/1991 Zb. Obchodný zákonník v znení neskorších predpisov a v súlade s príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov medzi zmluvnými stranami :

Advokátska kancelária :

Advokátska kancelária ..........................................

so sídlom ..............................................................

IČO.............................. DIČ: .................................

Je/nie je platcom DPH, IČ DPH: ......................................

Spoločnosť je zapísaná v Obchodnom registri ..............................

Štatutárny orgán: ...........................................................................

(ďalej v zmluve ako „advokátska kancelária")

Klient: Mesto Žiar nad Hronom

Štatutárny orgán: Mgr. Peter Antal, primátor Sídlo: Ul. Š. Moysesa č. 46, 965 19 Žiar nad Hronom

IČO: 00 321 125 DIČ: 2021339463

Nie je platcom DPH.

Bankové spojenie: VÚB, a.s., pobočka Žiar nad Hronom Číslo účtu: 14621422/0200 (ďalej v zmluve ako „klient")

(advokátska kancelária a klient sú ďalej v zmluve spoločne nazývaní aj ako „zmluvné strany")

ČLÁNOK I. PREDMET ZMLUVY

**1.** Advokátska kancelária sa zaväzuje poskytovať klientovi v rozsahu podľa jeho požiadaviek nasledovné právne služby:

1. zastupovanie klienta vo všetkých právnych veciach a pri oficiálnych zmluvných rokovaniach, vyhotovovanie a pripomienkovanie zmlúv, poskytovanie právneho poradenstva zamestnancom klienta,
2. zastupovanie klienta v rozsahu podľa jeho potrieb a požiadaviek pred súdmi, orgánmi štátnej správy a samosprávy, ako aj pred fyzickými a právnickými osobami vo veciach, ktoré sú predmetom súdnych sporov a nesporových konaní.

(ďalej v texte aj ako „právne služby")

Podrobná špecifikácia právnych služieb:

* zastupovanie verejného obstarávateľa v konaní pred súdmi, orgánmi činnými v trestnom konaní, orgánmi štátnej správy a samosprávy
* zabezpečovanie spracovania a pripomienkovania zmlúv
* vypracovávanie právnych stanovísk
* vypracovávanie vzorov rozhodnutí a ďalších právnych aktov vydávaných v rámci výkonu samosprávy a preneseného výkonu štátnej správy
* právne poradenstvo pri majetkovoprávnom vysporiadaní nehnuteľností
* riešenie pracovno – právnych sporov
* právne poradenstvo pri tvorbe všeobecne záväzných nariadení mesta Žiar nad Hronom
* vypracovávanie vnútroorganizačných predpisov
* vymáhanie pohľadávok verejného obstarávateľa
* právne poradenstvo vedeniu mesta, organizáciám (školy, MsKC), ktorých zriaďovateľom je verejný obstarávateľ,
* účasť na zasadnutiach Mestského zastupiteľstva, poradách vedenia a vedúcich odborov verejného obstarávateľa, podľa požiadaviek verejného obstarávateľa
* ostatné právne služby podľa potrieb verejného obstarávateľa
  1. Advokátska kancelária sa predložením ponuky sa advokátska kancelária zmluvne zaväzuje byť k dispozícii pre prípadné konzultácie zamestnancom (vrátane primátora) klienta, v rozsahu 14 (štrnásť) hodín týždenne advokátom, z toho maximálne 6 (šesť) hodín týždenne advokátskym koncipientom v sídle verejného obstarávateľa, rozdelené na 4 (štyri) pracovné dni v kalendárnom týždni, v pracovných hodinách klienta, na základe harmonogramu vypracovaného advokátskou kanceláriou vždy týždeň vopred. Do tohto počtu hodín sa započíta účasť uchádzača na zasadnutí Mestského zastupiteľstva, porade vedenia a porade vedúcich odborov verejného obstarávateľa, účasť uchádzača na úkonoch v prebiehajúcich konaniach verejného obstarávateľa alebo jeho organizáciách (právnických osôb).

Pre účel poskytovania služby uvedenej v opise jej predmetu, klient trvalo vyčlení pre potreby advokátskej kancelárie samostatnú kanceláriu na adrese Š. Moysesa 46, Žiar nad Hronom. Vypracovaný harmonogram zašle advokátska kancelária na e-mailovú adresu určenú klientom.

* 1. Miesto poskytovania právnych služieb: Priestory Mestského úradu, Ul. Š. Moysesa 46, 965 19 Žiar nad Hronom, administratívne priestory advokátskej kancelárie resp. na inom mieste podľa potreby klienta.

ČLÁNOK II. ČAS PLNENIA

* + 1. Táto zmluva sa uzatvára na dobu určitú a to od 1.5.2020 do 31.12.2021.
    2. Tento zmluvný vzťah možno ukončiť pred uplynutím dohodnutej doby na základe písomnej dohody zmluvných strán alebo písomnou výpoveďou, pričom výpovedná lehota je tri mesiace a začína plynúť prvým dňom kalendárneho mesiaca nasledujúceho po jej doručení druhej zmluvnej strane.
    3. Advokátska kancelária je oprávnená odstúpiť od zmluvy o poskytovaní právnych služieb len zo závažných dôvodov, najmä ak sa narušila nevyhnutná dôvera medzi ňou a klientom alebo pokyn klienta je v rozpore s predpismi komory. Advokátska kancelária tak postupuje vždy, ak zistí dôvody uvedené v ustanovení § 21 zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Odstúpením od zmluvy o poskytovaní právnych služieb sa zmluva zrušuje okamihom, keď prejav vôle odstúpiť dôjde klientovi. Advokátska kancelária je povinná do 15 dní od doručenia oznámenia klientovi o odstúpení od zmluvy o poskytovaní právnych služieb v zastupovanej veci vykonať všetky neodkladné úkony, ak klient neurobí iné opatrenia. To neplatí, ak klient oznámi advokátskej kancelárii, že na splnení tejto povinnosti netrvá.

4. Klient je oprávnený od tejto zmluvy odstúpiť, v prípade ak advokátska kancelária porušuje svoje povinnosti v zmysle tejto zmluvy. Odstúpením od zmluvy o poskytovaní právnych služieb sa zmluva zrušuje okamihom, keď prejav vôle odstúpiť dôjde advokátskej kancelárii. Od účinnosti odstúpenia je advokátska kancelária povinná nepokračovať v činnosti, na ktorú sa odstúpenie vzťahuje. Je však povinná klienta upozorniť na opatrenia potrebné na to, aby sa zabránilo vzniku škody bezprostredne hroziacej klientovi nedokončením činnosti, na ktorú sa odstúpenie vzťahuje.

ČLÁNOK III. PRÁVA A POVINNOSTI ZMLUVNÝCH STRÁN

* + - 1. Advokátska kancelária sa zaväzuje :
         1. vykonať bez zbytočného odkladu všetky právne úkony, ktoré sú podľa jej názoru potrebné na úspešné ukončenie prevzatých právnych vecí;
         2. podľa požiadaviek klienta a na základe plnej moci ním udelenej prevziať jeho právne zastupovanie vo veciach uvedených v článku I. tejto zmluvy;
         3. zachovávať mlčanlivosť o všetkých skutočnostiach, o ktorých sa dozvedela v súvislosti s výkonom advokácie, ak osobitný predpis na úseku predchádzania a odhaľovania legalizácie príjmov z trestnej činnosti a financovania terorizmu neustanovuje inak;
         4. poskytovať právne služby v súlade s platnými právnymi predpismi Slovenskej republiky;
         5. pri výkone advokácie chrániť a presadzovať práva a záujmy klienta a riadiť sa jeho pokynmi; advokátska kancelária nie je viazaná pokynmi klienta pokiaľ sú v rozpore so všeobecne záväznými právnymi predpismi alebo dobrými mravmi, rovnako nie je viazaná pokynmi klienta, ak ide o obsah právneho názoru;
         6. poskytovať právne služby včas, čestne a svedomito s vynaložením odbornej starostlivosti a tak, aby boli chránené práva a oprávnené záujmy klienta za dôsledného využívania všetkých zákonných prostriedkov v súlade s pokynmi klienta; advokátska kancelária je v prípade pochybností o obsahu pokynu povinná vyžiadať si jednoznačné stanovisko klienta;
      2. Advokátska kancelária zodpovedá klientovi za škodu, ktorá mu vznikne v dôsledku nesprávneho poskytovania právnych služieb. Advokátska kancelária sa zbaví zodpovednosti za škodu v prípade ak preukáže, že škode nemohla zabrániť ani pri vynaložení všetkého úsilia, ktoré je možné žiadať od advokátskej kancelárie. Advokátska kancelária je povinná pri poskytovaní právnych služieb upozorniť klienta na zrejmú nevhodnosť jeho pokynov, ktoré by mohli mať za následok vznik škody. V prípade, že klient napriek upozorneniu advokátskej kancelárie trvá na splnení pokynov, advokátska kancelária nezodpovedá za škodu vzniknutú v tejto príčinnej súvislosti. Advokátska kancelária má s ............................., uzatvorenú poistnú zmluvu na poistenie zodpovednosti a škodu pri výkone advokátskej činnosti, a to v rozsahu ..............................,- €. Poistenie sa vzťahuje na zodpovednosť za škodu vzniknutú poskytovaním právnych služieb podľa slovenského práva a práva EÚ a na škodové udalosti vzniknuté na území SR a na území členského štátu EÚ, o ktorých rozhodujú súdy so sídlom v SR alebo súd na území členského štátu EÚ.
      3. Klient sa zaväzuje spolupracovať s advokátskou kanceláriou, riadne a včas jej predkladať požadované podklady, doklady a informácie, zabezpečiť pre advokátsku kanceláriu plnomocenstvo na právne zastupovanie vo vyššie uvedených právnych veciach a zaplatiť jej dohodnutú odmenu v zmysle článku IV. tejto zmluvy.

4. Advokátska kancelária nezodpovedá klientovi za škodu, ktorá vznikne z titulu neúplných alebo nesprávne

poskytnutých informácií zo strany klienta advokátke alebo s advokátkou neprerokovaného konania klienta.

5. Bližšie informácie o poskytovaní právnych služieb možno získať a sťažnosť na výkon advokácie možno adresovať na Slovenskú advokátsku komoru, Kolárska 4, 813 42 Bratislava.

ČLÁNOK IV. ODMENA ZA PRÁVNE SLUŽBY A PLATOBNÉ PODMIENKY

1. Zmluvné strany sa v súlade so zákonom č. 18/1996 Zb. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a v súlade s vyhláškou č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov dohodli na paušálnej odmene vo výške .................,- €/mesiac bez DPH, t.j. odmena za poskytovanie právnych služieb v zmysle tejto zmluvy za celú dobu trvania tejto zmluvy (DO 31.12.2021) predstavuje sumu ..............,- € bez DPH. Odmena je konečná a je platná počas doby trvania zmluvy. Advokátska kancelária je/nie je platcom DPH. V prípade ak bude advokátska kancelária poskytovať právne služby počas mesiaca (najmä s poukazom na ust. článku V. bod 3. tejto zmluvy), má nárok na pomernú časť paušálnej odmeny.
2. V dohodnutej odmene sú zahrnuté všetky náklady spojené s poskytnutím služby, s výnimkou nákladov uvedených v odseku 3. tohto článku.
3. Advokátska kancelária má okrem dohodnutej odmeny nárok na náhradu hotových výdavkov účelne a preukázateľne vynaložených v súvislosti s poskytovaním právnych služieb, najmä na súdne poplatky a iné poplatky, cestovné výdavky a výdavky za znalecké posudky, preklady a odpisy v zmysle § 15 vyhlášky č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov.
4. Zmluvné strany sa dohodli, že advokátska kancelária má za zastupovanie klienta v akýchkoľvek konaniach pred všetkými orgánmi verejnej moci nárok aj na všetky trovy právneho zastúpenia, ktoré budú priznané v jednotlivých konaniach, resp. ktoré protistrana zaplatí klientovi z iného titulu aj v prípade, že nebudú v príslušnom konaní priznané.
5. Advokátska kancelária bude fakturovať klientovi odmenu mesačne pozadu, ak sa zmluvné strany nedohodnú inak. Splatnosť faktúry je 30 dní odo dňa jej doručenia klientovi.
6. Faktúra musí obsahovať všetky náležitosti stanovené platnými právnymi predpismi, inak je klient oprávnený faktúru v lehote splatnosti advokátskej kancelárii vrátiť. Lehota splatnosti začne v takom prípade plynúť od doručenia novej, správne vystavenej faktúry klientovi.

ČLÁNOK V. ZÁVEREČNÉ USTANOVENIA

* 1. Zmluvou neupravené vzťahy medzi zmluvnými stranami sa spravujú ustanoveniami zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, vyhláškou č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov, zákonom č. 513/1991 Zb. Obchodný zákonník v znení neskorších predpisov, zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ostatnými všeobecne záväznými právnymi predpismi platnými na území Slovenskej republiky.
  2. Táto zmluva je povinne zverejňovaná podľa § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  3. Táto zmluva nadobúda platnosť dňom jej podpisu a účinnosť dňom nasledujúcim po dni jej zverejnenia na webovom sídle klienta.
  4. Písomnosti podľa tejto zmluvy sa doručujú na adresy zmluvných strán, uvedené v záhlaví tejto zmluvy, alebo na takú inú adresu, ktorú daná zmluvná strana písomne oznámila druhej zmluvnej strane. Písomnosti sa považujú za doručené dňom ich prevzatia druhou zmluvnou stranou (príjemcom). Písomnosti sa považujú za doručené aj dňom odmietnutia prevzatia písomnosti alebo dňom vrátenia písomnosti odosielateľovi z dôvodu neprítomnosti adresáta alebo inak zmareného doručenia (napr. adresát neznámy, adresát si zásielku nevyzdvihol v odbernej lehote). Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby neboli porušené alebo ohrozené práva druhej zmluvnej strany.

**5.**  Strany sa zaväzujú urovnať všetky spory vzniknuté v súvislosti s touto zmluvou predovšetkým

dohodou.

**6.** Zmluvu je možné meniť a dopĺňať iba vo forme písomných dodatkov podpísaných osobami oprávnenými konať v mene zmluvných strán, inak sú neplatné. Po podpise oboma zmluvnými stranami sa tieto stávajú neoddeliteľnou súčasťou tejto zmluvy.

**7.** Ak sa stane niektoré ustanovenie tejto zmluvy celkom alebo sčasti neplatným, nemá táto skutočnosť vplyv na platnosť zostávajúcej časti zmluvy. V takomto prípade, ako aj v prípade neplatnosti celej zmluvy sa zmluvné strany zaväzujú nahradiť dotknuté ustanovenia novými ustanoveniami, ktoré v čo najväčšej miere zodpovedajú účelu sledovanému dotknutými ustanoveniami.

**8.** Táto zmluva je vyhotovená v troch rovnopisoch, pričom jeden rovnopis obdrží advokátska kancelária a dva rovnopisy obdrží klient po jej podpise.

**9.** Zmluvné strany prehlasujú, že si zmluvu prečítali, jej obsahu porozumeli, uzatvárajú ju slobodne, vážne, určito a zrozumiteľne a na znak vôle byť ňou viazaní ju vlastnoručne podpisujú.

Za klienta: Za advokátsku kanceláriu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Peter Antal

Primátor

Mesto Žiar nad Hronom